ΓΡΑΠΤΗ ΕΡΩΤΗΣΗ E-1852/02

υποβολή: Pedro Marset Campos (GUE/NGL) προς την Επιτροπή

(28 Ιουνίου 2002)

Θέμα: Ρύπανση του ποταμού Segura (Murcia, Ισπανία)

Η ρύπανση του ποταμού Segura (επαρχία της Murcia, Ισπανία) είναι ένα αρκετά σοβαρό πρόβλημα που χρειάζεται πολύ χρόνο για να επιλυθεί από τις αρμόδιες αρχές και που αφορά την αυτόνομη κοινότητα της Murcia και την αυτόνομη κοινότητα της Valencia.

Στην έκθεση του 2001 που συνέταξε ο συνήγορος του πολίτη στην Ισπανία και που θα παρουσιασθεί στις 17 Ιουνίου 2002 στην Ισπανική Βουλή, τονίζεται η επιδείνωση της ρύπανσης του ποταμού Segura, ενώ επισημαίνεται ότι τόσο η περιφερειακή όσο και η κεντρική διοίκηση (Υδρογραφική Συνομοσπονδία του Segura) στάθηκε αναποτελεσματική στην αντιμετώπιση της επιδείνωσης της ρύπανσης του Segura.

Εξάλλου, εκκρεμούν στα δικαστήρια της Murcia και της Orihuela αγωγές για επανειλημμένη βλάβη κατά του περιβάλλοντος κατά αυτών που ρυπαίνουν με απόβλητα τον ποταμό Segura, οι δύο κυριότεροι από τους οποίους είναι οι δήμοι που βρέχονται από τον ποταμό αυτό στην αυτόνομη κοινότητα της Murcia.

Την στιγμή αυτή εκκρεμούν κατηγορίες κατά εννέαπευθύνων, μεταξύ των οποίων κατά τουπεύθυνου τηςδρογραφικής συνομοσπονδίας του Segura και του Επιτρόπου των Υδάτων. Στο κατηγορητήριο αναφέρεται ότι παρέλειψαν να ασκήσουν τιςποχρεώσεις που τους επιβάλλει ο νόμος για να προασπίσουν την ποιότητα του ποταμού Segura και τωνδάτων με τα οποία αρδεύονται οι καλλιέργειες, τα οποία σύμφωνα με πολλές σχετικές εκθέσεις είναι βλαβερά για το περιβάλλον και την ανθρώπινηγεία.

1. Γνωρίζει η Επιτροπή την κατάσταση αυτή·

2. Ποιά μέτρα προτίθεται να λάβει η Επιτροπή για να εξακριβωθεί εάν έχουν διαπραχθεί αυτά τα αδικήματα·

3. Δεν νομίζει η Επιτροπή ότι επείγει να καλέσει τις περιφερειακές και κεντρικές αρμόδιες αρχές να εξεύρουν επειγόντως τις ενδεδειγμένες και σφαιρικές λύσεις με σκοπό να σεβασθούν τις διατάξεις της ΕΕ όσον αφορά το δικαίωμα των πολιτών να ζουν σ' έναγιές περιβάλλον·

Απάντηση της κας Wallstrm εξ ονόματος της Επιτροπής

(31 Ιουλίου 2002)

1. Η Επιτροπή δεν γνωρίζει τα γεγονότα που αναφέρει το Αξιότιμο Μέλος σχετικά με την ποινική δίκη που είναι εν εξελίξει ενώπιον των ισπανικών δικαστηρίων επί του θέματος του ποταμού Segura.

2. Η Επιτροπή δεν είναι αρμόδια για θέματα ποινικού δικαίου και, κατά συνέπεια, δεν δύναται να λάβει μέτρα για να διευκρινισθούν τα αδικήματα εις βάρος του περιβάλλοντος που αναφέρει το Αξιότιμο Μέλος. Πρόκειται κατά συνέπεια για θέμα το οποίο δεν εμπίπτει στην αρμοδιότητα της Κοινότητας αλλά είναι δυνατό να αντιμετωπισθεί στα εθνικά δικαστήρια. Είναι σαφές από την παρούσα γραπτή ερώτηση ότι οι δικαστικές αρχές της Ισπανίας γνωρίζουν τις λεπτομέρειες του εν λόγω θέματος.

3. Ωστόσο, η Επιτροπή γνωρίζει το πρόβλημα που δημιουργεί η κατάσταση του ποταμού Segura στις επαρχίες Murcia και Alicante. Πρέπει να επισημανθεί εν προκειμένω ότι οι ισπανικές αρχές έχουν κοινοποιήσει στην Επιτροπή το σχέδιο περιβαλλοντικής αποκατάστασης της λεκάνης του ποταμού Segura. Το σχέδιο αυτό, που καταρτίστηκε από το Υπουργείο Περιβάλλοντος και τις αυτόνομες κοινότητες της Murcia και της Valencia, προβλέπει την κατασκευή εγκαταστάσεως καθαρισμού λυμάτων, συμφωνίες μεταξύ των διοικητικών αρχών και των βιομηχανιών, διοικητικά μέτρα ελέγχου και κυρώσεων καθώς και επενδύσεις σημαντικότατου ύψους.

Το εν λόγω σχέδιο είναι επί του παρόντος στο στάδιο εφαρμογής στα διάφορα προβλεπόμενα πεδία. Πρέπει να αναφερθεί ότι στις αρχές του έτους 2002 άρχισαν να λειτουργούν έξι νέοι σταθμοί επεξεργασίας λυμάτων για να βελτιωθεί η εξυγίανση της λεκάνης του ποταμού Segura, συγκεκριμένα στο μεσαίο τμήμα και την εκβολή του ποταμού Segura (Vega Media y Baja).